CELEX: 22019D0749
Language: sk
Date: 2017-07-07 00:00:00
Title: Rozhodnutie Spoločného výboru EHP č. 142/2017 zo 7. júla 2017, ktorým sa mení príloha II (Technické predpisy,normy, skúšky a certifikácia) a príloha IV (Energetika) k Dohodeo EHP [2019/749]

16.5.2019   
               
               
                  SK
               
               
                  Úradný vestník Európskej únie
               
               
                  L 128/41
               
            
         ROZHODNUTIE SPOLOČNÉHO VÝBORU EHP
         č. 142/2017
         zo 7. júla 2017,
         ktorým sa mení príloha II (Technické predpisy, normy, skúšky a certifikácia) a príloha IV (Energetika) k Dohode o EHP [2019/749]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Nariadenie Komisie (EÚ) 2016/2281 z 30. novembra 2016, ktorým sa vykonáva smernica Európskeho parlamentu a Rady 2009/125/ES o vytvorení rámca na stanovenie požiadaviek na ekodizajn energeticky významných výrobkov, pokiaľ ide o požiadavky na ekodizajn výrobkov na ohrievanie vzduchu, chladiacich výrobkov, vysokoteplotných priemyselných chladičov a ventilátorových konvektorov (1), sa má začleniť do Dohody o EHP.
                  
               
                     (2)
                  
                  
                     Prílohy II a IV k Dohode o EHP by sa preto mali zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            V kapitole IV prílohy II k Dohode o EHP sa za bod 6p [nariadenie Komisie (EÚ) 2015/1188] vkladá tento bod:
            
                        „6q.
                     
                     
                        
                           32016 R 2281: Nariadenie Komisie (EÚ) 2016/2281 z 30. novembra 2016, ktorým sa vykonáva smernica Európskeho parlamentu a Rady 2009/125/ES o vytvorení rámca na stanovenie požiadaviek na ekodizajn energeticky významných výrobkov, pokiaľ ide o požiadavky na ekodizajn výrobkov na ohrievanie vzduchu, chladiacich výrobkov, vysokoteplotných priemyselných chladičov a ventilátorových konvektorov (Ú. v. EÚ L 346, 20.12.2016, s. 1).“
                     
                  
         
            Článok 2
            V prílohe IV k Dohode o EHP sa za bod 26q [nariadenie Komisie (EÚ) 2015/1188] vkladá tento bod:
            
                        „26r.
                     
                     
                        
                           32016 R 2281: Nariadenie Komisie (EÚ) 2016/2281 z 30. novembra 2016, ktorým sa vykonáva smernica Európskeho parlamentu a Rady 2009/125/ES o vytvorení rámca na stanovenie požiadaviek na ekodizajn energeticky významných výrobkov, pokiaľ ide o požiadavky na ekodizajn výrobkov na ohrievanie vzduchu, chladiacich výrobkov, vysokoteplotných priemyselných chladičov a ventilátorových konvektorov (Ú. v. EÚ L 346, 20.12.2016, s. 1).“
                     
                  
         
            Článok 3
            Znenie nariadenia (EÚ) 2016/2281 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 4
            Toto rozhodnutie nadobúda účinnosť 8. júla 2017 pod podmienkou, že boli doručené všetky oznámenia podľa článku 103 ods. 1 Dohody o EHP (*1), alebo dňom nadobudnutia účinnosti rozhodnutia Spoločného výboru EHP, ktorým sa nariadenie (EÚ) 2016/2282 začleňuje do Dohody o EHP, podľa toho, čo nastane neskôr.
         
         
            Článok 5
            Toto rozhodnutie sa uverejní v oddiele EHP a v dodatku EHP k Úradnému vestníku Európskej únie.
         
         
            V Bruseli 7. júla 2017
            
               
                  Za Spoločný výbor EHP
               
               
                  predsedníčka
               
               Sabine MONAUNI
            
         
         
            (1)  Ú. v. EÚ L 346, 20.12.2016, s. 1.
         
            (*1)  Ústavné požiadavky neboli oznámené.